2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญ

บริษัท ซี. ไอ. กรุ๊ป จำกัด ก่อตั้งขึ้นเมื่อวันที่ 20 สิงหาคม 2534
จากการรวมตัวกันของกลุ่มผู้บริหารซึ่งเคยร่วมงานกับบริษัทผู้ผลิตชิ้นส่วนเครื่องปรับอากาศของประเทศสหรัฐอเมริกา
ด้วยทุนจดทะเบียนเริ่มแรกจำนวน 10 ล้านบาท
โดยมีวัตถุประสงค์หลักเพื่อประกอบธุรกิจผลิตคอยล์เย็น (Evaporator Coil) คอยล์ร้อน
(Condenser Coil) และคอยล์น้ำเย็น (Chilled Water Coil)
ซึ่งเป็นส่วนประกอบของเครื่องปรับอากาศ เครื่องทำความเย็น
และอุปกรณ์ถ่ายเทความร้อน/ความเย็นประเภทอื่น ๆ เพื่อจำหน่ายในประเทศ จนกระทั่งในปี 2541
บริษัทจึงเริ่มผลิตและจำหน่ายไปยังต่างประเทศ จนกระทั่งในปี
2541บริษัทจึงเริ่มผลิตและจำหน่ายไปยังต่างประเทศ

ต่อมาเมื่อวันที่ 10 เมษายน 2546 ได้จดทะเบียนควบรวมกิจการระหว่าง บริษัท ซี. ไอ. กรุ๊ป
จำกัด และ บริษัท ฮีท อินเทอะเชนจ์ จำกัด ด้วยทุนจดทะเบียนจำนวน 94 ล้านบาท

วันที่ 1 มีนาคม 2547 บริษัทได้จดทะเบียนแปรรูปเป็นบริษัทมหาชนจำกัด
ซึ่งเป็นพัฒนาการสำคัญอีกก้าวในการเพิ่มศักยภาพ และสร้างความน่าเชื่อถือให้กับบริษัท
เสริมสร้างให้เกิดการขยายโอกาสทางธุรกิจและคู่ค้าในวงกว้าง และการเติบโตในระยะยาว

ปัจจุบัน บริษัทมีทุนจดทะเบียน 390
ล้านบาทและเป็นหนึ่งในผู้ดำเนินธุรกิจผลิตและจำหน่ายคอยล์รายใหญ่ที่สุดในประเทศไทย
โดยได้มีการปรับแนวทางการดำเนินธุรกิจที่มุ่งเพิ่มคุณค่าสร้างความสำเร็จให้กับลูกค้ามากกว่าการจัดจำหน่ายผลิตภัณฑ์อย่างเดียว

บริษัทมีสำนักงานและโรงงานแห่งแรกตั้งอยู่ ณ จังหวัดปทุมธานี
ต่อมาได้ขยายกำลังการผลิตด้วยการก่อสร้างโรงงานผลิตที่ อำเภอศรีราชา จังหวัดชลบุรี
บนเนื้อที่ประมาณ 6 ไร่ และอำเภอเมือง จ.สมุทรปราการ บนเนื้อที่ประมาณ 1 ไร่
ปัจจุบันบริษัทมีสำนักงานใหญ่ตั้งอยู่เลขที่ 1/1 หมู่ที่ 7 ถนนบางคูวัด ตำบลบางคูวัด อำเภอเมือง
จังหวัดปทุมธานี 12000

การเปลี่ยนแปลงและพัฒนาการที่สำคัญเกี่ยวกับการประกอบธุรกิจและการบริหารงานในช่วงที่ผ่านมาของบริษัท

+---------+------------------------------------------------------------+
| ปี       | เหตุการณ์ที่สําคัญ                                               |
+=========+============================================================+
| 2543    | -   ทำ                                                     |
|         | การจ้างผู้เชี่ยวชาญชาวอเมริกันซึ่งเป็นผู้ที่มีประสบการณ์ในอุตสาหกรรมการผลิตค |
|         | อยล์มาช่วยให้คำปรึกษาเพื่อพัฒนาเทคโนโลยีของบริษัทให้มีประสิทธิภาพมากยิ่งขึ้น |
|         |                                                            |
|         | -   สิน                                                     |
|         | ค้าของบริษัทได้รับการรับรองคุณภาพสินค้าตามมาตรฐานของประเทศแคนาดาจาก |
|         |     Canadian Standards Association (“CSA”)*                |
|         |     ที่ระดับความดันสูงสุดไม่เกิน 420 PSI (Pound Per Square Inch)   |
|         |     ทำให้สามารถขยายตลาดต่างประเทศไปยังประเทศแคนาดา            |
|         |                                                            |
|         | -   ได้รับรางวัลผู้จัดจำหน่ายชิ้นส่วนเครื่องปรับอากาศที่มีคุณภาพสูงสุด        |
|         |     (Golden Award) จากบริษัท เทรน (ประเทศไทย) จำกัด           |
|         |                                                            |
|         | -   ได้รับใบประกาศจากกรมโรงงานอุตสาหกรรมในการเข้าร่วมโครงการ    |
|         |     “Ozone Depleting Substance Phaseout”                   |
|         |     ในการยกเลิกการใช้สาร Chlorofluorocarbons (CFC)           |
|         |     ในกระบวนการผลิตทุกขั้นตอน                                  |
+---------+------------------------------------------------------------+
| 2545    | -   ได้รับการรับรองคุณภาพสินค้าตามมาตรฐานของประเทศสหรัฐอเมริกา จาก |
|         |     Underwriters Laboratories Inc. (“UL”)*                 |
|         |     ที่ระดับความดันสูงสุดไม่เกิน 500 PSI                           |
|         |     ทำให้บริษัทสามารถขยายตลาดต่างประเทศได้มากขึ้น                 |
|         |     โดยเฉพาะในประเทศสหรัฐอเมริกา                             |
|         |                                                            |
|         | -   ได้รับรางวัลผู้จัดจำหน่ายดีเด่น (Best Supplier) จาก บริษัท เทรน   |
|         |     (ประเทศไทย) จำกัด                                       |
+---------+------------------------------------------------------------+
| 2546    | -   ได้รับการรับรองมาตรฐานระบบคุณภาพ ISO 9001 : 2000           |
|         |                                                            |
|         | -   ควบรวมกิจการกับบริษัท ฮีท อินเทอะเชนจ์ จำกัด                   |
|         |     และจดทะเบียนจัดตั้งบริษัทใหม่ ด้วยทุนจดทะเบียนและเรียกชำระแล้ว 94  |
|         |     ล้านบาท                                                 |
|         |                                                            |
|         | -   ได้รับการประเมินจากบริษัท เทรน (ประเทศไทย) จำกัด             |
|         |     ด้วยคะแนนดีเยี่ยมจากกลุ่มผู้จัดจำหน่ายชิ้นส่วนเครื่องปรับอากาศ         |
|         |     ในเรื่องของคุณภาพสินค้า การจัดส่งสินค้าที่ตรงเวลา ราคาสินค้า บริการ  |
|         |     รวมถึงความปลอดภัยของสินค้า                                 |
|         |                                                            |
|         | -   เพิ่มทุนจดทะเบียนจาก 94 ล้านบาท เป็น 120 ล้านบาท              |
|         |     โดยการเสนอขายหุ้นสามัญเพิ่มทุนจำนวน 260,000 หุ้น               |
|         |     มูลค่าที่ตราไว้หุ้นละ 100 บาท ให้แก่ผู้ถือหุ้นเดิมตามสัดส่วน            |
+---------+------------------------------------------------------------+
| 2547    | -   ได้การรับรองคุณภาพสินค้า UL                                 |
|         |     ตามมาตรฐานข                                            |
|         | องประเทศสหรัฐอเมริกาสำหรับสินค้าของบริษัททุกรุ่นที่ระดับความดันสูงสุดไม่เกิน |
|         |     540 PSI                                                |
|         |                                                            |
|         | -   บริษัทได้ดำเนินการแปลงสภาพเป็นบริษัทมหาชน                     |
|         |     เปลี่ยนแปลงมูลค่าหุ้นที่ตราไว้จากเดิม                            |
|         |     100 บาท เป็น 1 บาท รวมทั้งเพิ่มทุนจดทะเบียนจาก 120 ล้านบาท เป็น |
|         |     165 ล้านบาท                                             |
|         |                                                            |
|         | -   ได้รับรางวัล Best Performance สำหรับ Service & Special     |
|         |     Project จากบริษัท เทรน (ประเทศไทย) จำกัด จากการให้บริการที่ดี  |
|         |     การจัดส่งสินค้าที่ตรงเวลา คุณภาพสินค้า                          |
|         |     รวมทั้งการให้คำปรึก                                        |
|         | ษาในการออกแบบระบบคอยล์ในเครื่องปรับอากาศขนาดใหญ่สำหรับโครงการต่าง |
|         |     ๆ                                                      |
+---------+------------------------------------------------------------+
| 2548    | -   เสนอขายหุ้นสามัญเพิ่มทุนจำนวน 41 ล้านหุ้นต่อประชาชนและจำนวน 4    |
|         |     ล้านหุ้นต่อกรรมการและพนักงานของบริษัท                         |
|         |                                                            |
|         | -   เข้าจดทะเบียนในตลาดหลักทรัพย์เอ็ม เอ ไอ ในวันที่ 27 มกราคม 2548 |
|         |                                                            |
|         | -   ได้รับรางวัลอุตสาหกรรมดีเด่น ประจำปี 2548                     |
|         |     ประเภทการบริหารอุตสาหกรรมขนาดกลางและขนาดย่อม              |
|         |     จากนายกรัฐมนตรี พันตำรวจโท ทักษิณ ชินวัตร                     |
|         |     จัดโดยกรมส่งเสริมอุตสาหกรรม กระทรวงอุตสาหกรรม               |
|         |                                                            |
|         | -   เพิ่มทุนจดทะเบียนจาก 165 ล้านบาท เป็น 247.50 ล้านบาท          |
|         |     โดยการเส                                               |
|         | นอขายใบสำคัญแสดงสิทธิที่จะซื้อหุ้นสามัญของบริษัทให้แก่ผู้ถือหุ้นเดิมจำนวนไม่เกิน |
|         |     82,500,000 หน่วยในอัตราส่วน 2 หุ้นสามัญเดิม ต่อ 1              |
|         |     หน่วยใบสำคัญแสดงสิทธิ (เศษที่เกิดจากการคำนวณให้ปัดเศษทิ้ง)        |
+---------+------------------------------------------------------------+
| 2549    | -   บริษัทฯ ลงทุนในหุ้นสามัญของบริษัท เอวีวี จำกัด ซึ่งเป็นลูกค้าของบริษัท   |
|         |     จำนวน 14,000 หุ้น เป็นจำนวนเงินรวมทั้งสิ้น 11.80 ล้านบาท        |
| 2549    |                                                            |
|         | -   ได้รับอนุญาตให้ออกใบสำคัญแสดงสิทธิฯ จากสำนักงาน ก.ล.ต. เมื่อวันที่  |
|         |     22 ธันวาคม 2549                                         |
+---------+------------------------------------------------------------+
| 2550    | -   เพิ่มทุนจดทะเบียนจาก 247.50 ล้านบาท เป็น 350 ล้านบาท          |
|         |     โดยการเสนอขายหุ้นสามัญเพิ่มทุน จำนวนไม่เกิน 85.50 หุ้น           |
|         |     มูลค่าที่ตราไว้หุ้นละ 1 บาท ให้แก่ประชาชน (Public Offering)     |
|         |     และรองรับการปรับสิทธิของใบสำคัญแสดงสิทธิซื้อหุ้นสามัญของบริษัท รุ่นที่ 1 |
|         |                                                            |
|         | ที่อาจได้รับผลกระทบจากการเสนอขายหุ้นกับประชาชนในครั้งนี้จำนวน 17.00   |
|         | ล้านหุ้น                                                      |
|         |                                                            |
|         | -   เปิดดำเนินการโรงงานใหม่ของบริษัท ที่ตั้งอยู่ ณ นิคมอุตสาหกรรมปิ่นทอง  |
|         |     จ.ชลบุรี                                                 |
|         |                                                            |
|         | -   ได้รับอนุญาตให้เสนอขายหุ้นสามัญต่อประชาชน จำนวนไม่เกิน 85.50 หุ้น  |
|         |     จากสำนักงาน                                             |
|         |                                                            |
|         | ก.ล.ต. เมื่อวันที่ 26 ตุลาคม 2550                                |
|         |                                                            |
|         | – ขายหุ้นสามัญบริษัท เอวีวี จำกัด จำนวน 14,000 หุ้น                  |
+---------+------------------------------------------------------------+
| 2551    | -   บริษัทลงทุนในหุ้นสามัญของบริษัท เดอ ละไม จำกัด ซึ่งทำธุรกิจโรงแรมที่  |
|         |     อ.เกาะสมุย                                              |
|         |                                                            |
|         | จ.สุราษฎร์ธานี จำนวน 999,680 หุ้น เป็นจำนวนเงินรวมทั้งสิ้น 144.95     |
|         | ล้านบาท                                                     |
|         |                                                            |
|         | – อนุมัติโครงการซื้อหุ้นคืนเพื่อบริหารทางการเงิน ( Treasury Stock)     |
|         | ระยะเวลาที่จะซื้อคืน                                            |
|         |                                                            |
|         | ตั้งแต่วันที่ 18 พ.ย. 2551 – 17 พ.ค. 2552                        |
+---------+------------------------------------------------------------+
| 2552    | -   เปลี่ยนแปลงมูลค่าหุ้นของบริษัท จากหุ้นละ 1 บาท (หนึ่งบาท) เป็นหุ้นละ  |
|         |     0.50 บาท และ                                           |
|         |                                                            |
|         | เปลี่ยนแปลงจำนวนหุ้นสามัญของบริษัทจาก 350,000,000 หุ้น เป็น          |
|         | 700,000,000 หุ้น                                             |
|         |                                                            |
|         | ทั้งนี้                                                        |
|         | จึงส่งผลให้จำนวนหุ้นสามัญที่จำหน่ายได้แล้วทั้งหมดของบริษัทเปลี่ยนแปลงไปจาก  |
|         |                                                            |
|         | เดิม คือ จำนวน 251,592,417 หุ้น เป็นจำนวน 503,184,834 หุ้น        |
|         |                                                            |
|         | -   บริษัทได้ซื้อหุ้นคืนเป็นจำนวนทั้งสิ้น 3,194,800 หุ้น (Par 1 บาท)      |
|         |     คิดเป็น 1.27% ของ                                        |
|         |                                                            |
|         | จำนวนหุ้นที่จำหน่ายได้แล้วทั้งหมด                                   |
|         | และได้จำหน่ายหุ้นที่ซื้อคืนไปแล้วทั้งหมดเป็นจำนวน                       |
|         |                                                            |
|         | 6,389,600 หุ้น (Par 0.50) บาท)                               |
|         |                                                            |
|         | -   ได้รับรางวัล Best Performance สำหรับ Service & Special     |
|         |     Project 2009 จากบริษัท                                   |
|         |                                                            |
|         | เทรน (ประเทศไทย) จำกัด จากการให้บริการที่ดี การจัดส่งสินค้าที่ตรงเวลา  |
|         | คุณภาพสินค้า                                                  |
|         |                                                            |
|         | รวมทั้ง                                                      |
|         | การให้คำปรึกษาในการออกแบบระบบคอยล์ในเครื่องปรับอากาศขนาดใหญ่สำหรับ |
|         |                                                            |
|         | โครงการต่าง ๆ                                               |
|         |                                                            |
|         | – ได้รับการรับรองมาตรฐานระบบคุณภาพ ISO 9001 : 2008             |
+---------+------------------------------------------------------------+
| 2553    | 23 เม.ย. : จัดประชุมสามัญผู้ถือหุ้น ครั้งที่ 1/2553                    |
|         |                                                            |
| 2553    | 1 มิ.ย. : จัดประชุมวิสามัญผู้ถือหุ้น ครั้งที่ 1/2553                     |
|         |                                                            |
|         | 1 มิ.ย. :                                                   |
|         | ได้รับอนุมัติจากที่ประชุมวิสามัญผู้ถือหุ้นให้ออกใบสำคัญแสดงสิทธิที่จะซื้อหุ้นสามัญ   |
|         | ของบริษัท เพื่อเสนอขายให้แก่กรรมการและพนักงานของบริษัท ครั้งที่ 1       |
|         | (ESOP-1) โดยไม่คิดมูลค่า จำนวน 25,100,000 หน่วย                 |
|         |                                                            |
|         | 1 มิ.ย. :                                                   |
|         | ได้รับอนุมัติจากที่ประชุมวิสามัญผู้ถือหุ้นให้ออกใบสำคัญแสดงสิทธิที่จะซื้อหุ้นสามัญ   |
|         | ของบริษัทรุ่นที่ 2 (CIG-W2) ให้แก่ผู้ถือหุ้นเดิมของบริษัทโดยไม่คิดมูลค่า       |
|         | จำนวนไม่เกิน 219,611,940 หน่วย โดยจัดสรรในอัตรา 1 หุ้นเดิม :       |
|         | 0.43637118 หน่วย CIG-W2                                     |
|         |                                                            |
|         | 8 มิ.ย. : เพิ่มทุนจดทะเบียนจากเดิม 350 ล้านบาท เป็น 390 ล้านบาท     |
|         | มูลค่าหุ้นที่ตราไว้หุ้นละ 0.50 บาท                                  |
|         |                                                            |
|         | ต.ค. :                                                     |
|         | ทำการจ้างผู้เชี่ยวชาญชาวเยอรมันซึ่งเป็นผู้ที่มีประสบการณ์ในอุตสาหกรรมการ   |
|         |                                                            |
|         | ผลิตค                                                       |
|         | อยล์มาช่วยให้คำปรึกษาเพื่อพัฒนาเทคโนโลยีของบริษัทให้มีประสิทธิภาพมากยิ่งขึ้น |
+---------+------------------------------------------------------------+

หมายเหตุ * เพื่อที่จะรักษาการได้รับการรับรองคุณภาพสินค้าตามมาตรฐาน CSA และ UL
อย่างต่อเนื่อง บริษัทต้องชำระค่าธรรมเนียมให้กับ CSA และ UL เป็นรายปี โดยที่ CSA และ UL
จะทำการตรวจสอบคุณภาพของผลิตภัณฑ์
เพื่อควบคุมให้สินค้าของบริษัทเป็นไปตามมาตรฐานของหน่วยงานทั้งสองแห่ง เนื่องจากปัจจุบัน CSA
และ UL
ได้ลงนามในบันทึกข้อตกลงร่วมกันในการที่จะช่วยเหลือผู้ผลิตที่ต้องการส่งสินค้าไปยังประเทศแคนาดาและประเทศสหรัฐอเมริกา
เพื่อที่จะลดการทดสอบมาตรฐานที่ซ้ำซ้อนกัน
โดยต่างยอมรับในสินค้าที่ได้รับการรับรองมาตรฐานของแต่ละฝ่าย ดังนั้น
ปัจจุบันบริษัทจึงมีนโยบายที่จะพัฒนาสินค้าเพื่อให้ได้รับการรับรองคุณภาพที่ระดับความดันสูงขึ้นจาก UL
เพียงมาตรฐานเดียว

 2.2 ภาพรวมของการประกอบธุรกิจ

จากความต้องการที่หลากหลายของลูกค้า ซึ่งแตกต่างไปตามกลุ่มอุตสาหกรรม
และในแต่กลุ่มอุตสาหกรรมก็มีลักษณะการใช้งานของผลิตภัณฑ์ที่แตกต่างไปตามธุรกิจของลูกค้า
ทำให้เกิดความซับซ้อนทั้งในด้านรูปแบบ คุณภาพ มาตรฐาน และปริมาณการใช้งาน
การจัดการดังกล่าวไม่เพียงแค่การจัดการผลิตภัณฑ์ให้ตรงตามความต้องการเท่านั้น
แต่ยังมีบริการที่ลูกค้าต้องการให้จัดการเพื่อสร้างความมั่นใจในด้านการส่งมอบสินค้าที่ตรงตามกำหนด
การลดภาระการจัดเก็บสินค้าคงคลังของลูกค้า การให้คำปรึกษาในเรื่องรูปแบบผลิตภัณฑ์ต่าง ๆ
เพื่อให้เกิดประสิทธิภาพสูงสุดและคุ้มค่าสำหรับลูกค้า ทั้งนี้
บริษัทมีสัดส่วนการขายในประเทศและส่งออก คิดเป็นร้อยละ 81.91 และ ร้อยละ 18.09 ในปี
2551, ร้อยละ 80.79 และ ร้อยละ 19.21 ในปี 2552 สำหรับปี 2553 คิดเป็นร้อยละ 70.38
และร้อยละ 29.62 ซึ่งกลุ่มลูกค้าของบริษัท ประกอบด้วย ผู้ผลิตเครื่องปรับอากาศ
และลูกค้าที่อยู่ในตลาดสินค้าทดแทน เช่น ศูนย์ซ่อมเครื่องปรับอากาศ ศูนย์ซ่อมเครื่องทำความเย็น
เป็นต้น นอกจากนี้
บริษัทยังมีฝ่ายวิศวกรรมที่จะช่วยให้คำแนะนำแก่ลูกค้าในการออกแบบผลิตภัณฑ์โดยบริษัทจะช่วยคำนวณขนาดของคอยล์
และขนาดของ Header ให้เหมาะกับความต้องการของลูกค้า
ปัจจุบันถือได้ว่าบริษัทเป็นผู้ผลิตคอยล์ที่มีคุณภาพสูง
โดยบริษัทเป็นผู้ผลิตรายเดียวในประเทศไทยที่สินค้าได้รับการรับรองมาตรฐานสินค้าจากสถาบันต่างประเทศ
คือ CSA และ UL นอกจากนี้
บริษัทยังได้รับรางวัลผู้จัดจำหน่ายชิ้นส่วนเครื่องปรับอากาศที่มีคุณภาพสูงจากบริษัท เทรน
(ประเทศไทย) จำกัด ซึ่งเป็นลูกค้ารายใหญ่ของบริษัทเป็นเวลานานกว่า 10 ปี
ซึ่งส่งผลทำให้สินค้าของบริษัทได้รับการยอมรับจากลูกค้ารายอื่นเพิ่มมากขึ้นจากการที่ได้รับรางวัลจากผู้ผลิตเครื่องปรับอากาศที่มีชื่อเสียงระดับโลก

บริษัทฯ มีบริษัทย่อย 1 บริษัท คือ บริษัท เดอ ละไม จำกัด โดยบริษัทฯ ถือหุ้นสามัญในบริษัทย่อย
เมื่อวันที่ 25 กรกฎาคม 2551 จำนวน 999,680 หุ้น ในอัตราหุ้นละ 145 บาท เป็นเงินรวมทั้งสิ้น
144.95 ล้านบาท คิดเป็นร้อยละ 99.97 ของทุนจดทะเบียนที่ออกและเรียกชำระแล้วของบริษัทย่อย
โดยบริษัทย่อยดำเนินธุรกิจโรงแรมบนเกาะสมุย จ.สุราษฎร์ธานี ภายใต้ชื่อ โรงแรมสมญาบุรา
(Samaya Bura Hotel)

ปัจจุบันมีกรรมการบริษัท 3 ท่าน ได้แก่ นายอารีย์ พุ่มเสนาะ ,นายธีระ พุ่มเสนาะ และนายไสว
ฉัตรชัยรุ่งเรือง โดยกรรมการซึ่งลงชื่อผูกพันบริษัทได้คือ
กรรมการสองคนลงลายมือชื่อร่วมกันและประทับตราสำคัญของบริษัท

โครงสร้างการลงทุนของบริษัทใหญ่และบริษัทย่อย

บริษัท ซี. ไอ. กรุ๊ป จำกัด(มหาชน) ถือหุ้นสามัญในบริษัท เดอ ละไม จำกัด อัตราร้อยละ 99.97
ของทุนจดทะเบียนที่ออกและเรียกชำระแล้วของบริษัทดังกล่าว

บริษัท เดอ ละไม จำกัด ประกอบธุรกิจโรงแรม ที่ตั้งอยู่ ณ เลขที่ 171/4-9 หมู่ที่ 4 ต.มะเร็ต
อ.เกาะสมุย

จ.สุราษฏร์ธานี ทะเบียนเลขที่ 0845547005846 โดยมีทุนจดทะเบียน 100,000,000 บาท

  -----------------------------------------------------------------------
  บริษัท ซี.ไอ.กรุ๊ป จำกัด (มหาชน)

  -----------------------------------------------------------------------

99.97%

  -----------------------------------------------------------------------
  บริษัท เดอ ละไม จำกัด

  -----------------------------------------------------------------------

ภาพรวมของธุรกิจ และภาวะอุตสาหกรรมของบริษัทย่อย

ภาพรวมของธุรกิจบริษัทย่อย

บริษัท เดอ ละไม จำกัด ซึ่งเป็นบริษัทย่อยประกอบกิจการโรงแรมบนเกาะสมุย
ภายใต้ชื่อโรงแรมสมญา บุรา และ เดอะรูม บนเกาะสมุย จังหวัดสุราษฎร์ธานี
ซึ่งเป็นแหล่งท่องเที่ยวที่มีชื่อเสียงเป็นที่ยอมรับทั้งในหมู่นักท่องเที่ยวชาวไทยและชาวต่างประเทศ
โดยโรงแรมสมญา บุรา มีจำนวนห้องพัก 67 ห้อง ตั้งอยู่บนหาดละไม
พร้อมสิ่งอำนวยความสะดวกครบครัน เน้นการให้บริการลูกค้าระดับกลางถึงระดับบน
ในขณะที่โรงแรมเดอะรูม มีจำนวนห้องพักทั้งสิ้น 30 ห้อง ตั้งอยู่ใกล้หาดเฉวง
โดยเป็นโรงแรมแบบประหยัด ให้บริการลูกค้าในระดับกลางถึงล่าง

ผลประกอบการของบริษัทย่อย
แม้ยังไม่เป็นไปตามเป้าหมายที่ได้วางไว้เนื่องมาจากปัญหาอุทกภัยในช่วงเดือนพฤศจิกายน 2553
ซึ่งนอกจากจะทำให้นักท่องเที่ยวไม่สามารถเดินทางมาพักได้แล้ว
ยังสร้างความเสียหายให้กับสิ่งก่อสร้างต่างๆ
ทำให้บริษัทย่อยต้องเสียค่าใช้จ่ายในการซ่อมแซมอีกส่วนหนึ่ง

ลูกค้าส่วนใหญ่ของโรงแรมทั้งสองแห่งจะเป็นชาวต่างชาติ ซึ่งนิยมเดินทางมาพักผ่อนที่เกาะสมุย
โดยผ่านทางเว็บไซต์ e-commerce และตัวแทนท่องเที่ยวเป็นหลัก
นอกจากนี้ทางบริษัทได้มีการปรับปรุงกลยุทธการขายโดยมุ่งเน้นไปที่ลูกค้าเดิม
ทำให้จำนวนลูกค้าที่มาเข้าพักซ้ำมีจำนวนเพิ่มมากขึ้น

ภาวะอุตสาหกรรมท่องเที่ยวของไทย

จำนวนนักท่องเที่ยวระหว่างประเทศของไทยเปลี่ยนแปลงตามทิศทางของจำนวนนักท่องเที่ยวโลก
จากข้อมูลอัตราการเปลี่ยนแปลงของจำนวนนักท่องเที่ยวโลกในระหว่างปี 2548 — 2553 พบว่า
จำนวนนักท่องเที่ยวโลกเพิ่มขึ้นอย่างต่อเนื่องในปี 2548 - 2551
โดยมีอัตราการขยายตัวสูงสุดเท่ากับร้อยละ 6.38 ในปี 2550 ทั้งนี้ในปี 2551
นักท่องเที่ยวโลกเริ่มชะลอตัวและมีจำนวนลดลงในปี 2552
จากวิกฤติการเงินในสหรัฐอเมริกาและยุโรป แต่กลับมาขยายตัวอีกครั้งในปี 2553
สำหรับจำนวนนักท่องเที่ยวระหว่างประเทศของไทยพบว่า
โดยภาพรวมมีการเปลี่ยนแปลงในทิศทางที่สอดคล้องกับจำนวนนักท่องเที่ยวโลก
แต่ในบางปีมีการเปลี่ยนแปลงในระดับที่รุนแรงกว่า เช่น ในปี 2552
ขณะที่นักท่องเที่ยวโลกลดลงเพียง 2.98% แต่นักท่องเที่ยวของไทยลดลง 4.24%
จากสถานการณ์การเมืองภายในประเทศ

รายได้จากการท่องเที่ยวขยายตัวเฉลี่ยร้อยละ 11.90 และมีรายได้สูงสุด 5.85 แสนล้านบาทในปี
2553 จากสถิติรายได้จากการท่องเที่ยวระหว่างปี 2548-2553 พบว่า
ประเทศไทยมีรายได้จากการท่องเที่ยวเพิ่มขึ้นอย่างต่อเนื่องจาก 367,380.36 ล้านบาท ในปี
2548 เป็น 585,961.80 ล้านบาท ในปี 2553 ซึ่งเป็นรายได้จากการท่องเที่ยวที่สูงที่สุดของไทย
หรือมีอัตราการขยายตัวเฉลี่ยปีละ 11.90% สำหรับภูมิภาคที่ก่อให้เกิดรายได้สูงสุด คือ ยุโรป
(227,679.09 ล้านบาท) คิดเป็นร้อยละ 38.86 รองลงมาได้แก่ เอเชียตะวันออก อาเซียน
อเมริกา โอเชียเนีย เอเชียใต้ ตะวันออกกลาง และแอฟริกา ตามลำดับ
ดังนั้นแม้ว่านักท่องเที่ยวยุโรปจะมีจำนวนนักท่องเที่ยวสูงเป็นอันดับที่ 2 และก่อให้เกิดรายได้สูงที่สุด
ขณะที่เอเชียตะวันออกมีจำนวนน้อยกว่านักท่องเที่ยวอาเซียนแต่ก่อให้เกิดรายได้จากการท่องเที่ยวสูงกว่า
นอกจากนี้ เมื่อเปรียบเทียบกับปีที่ผ่านมาพบว่า
รายได้จากนักท่องเที่ยวเอเชียใต้มีอัตราการขยายตัวสูงสุด (+33.96%) รองลงมาได้แก่
เอเชียตะวันออก แอฟริกา ตะวันออกกลาง โอเชียเนีย อาเซียน ยุโรป และอเมริกา ตามลำดับ

ปี 2553 นักท่องเที่ยวเพิ่มขึ้น 1.69 ล้านคน โดยเฉพาะเอเชียใต้ขยายตัวสูงสุดเกือบ 25% ในปี
2553 มีนักท่องเที่ยวระหว่างประเทศเดินทางมาท่องเที่ยวประเทศไทยจำนวน 15,841,683 คน
เพิ่มขึ้น 1,691,842 คน จากปีที่ผ่านมา หรือคิดเป็นร้อยละ 11.96
ซึ่งเป็นผลจากการเพิ่มขึ้นของนักท่องเที่ยวในทุกภูมิภาค โดยภูมิภาคที่มีอัตราการเพิ่มขึ้นสูงสุด คือ
เอเชียใต้ เพิ่มขึ้น 24.98% รองลงมาได้แก่ ตะวันออกกลาง เอเชียตะวันออก แอฟริกา อาเซียน
โอเชียเนีย ยุโรป และอเมริกา ตามลำดับ
สำหรับอัตราการขยายตัวของจำนวนนักท่องเที่ยวที่ค่อนข้างสูงส่วนหนึ่งเป็นผลสืบเนื่องมาจากจำนวนนักท่องเที่ยวในปีที่ผ่านมาที่ลดลง
และการขยายตัวของจำนวนนักท่องเที่ยวโลก
สำหรับนักท่องเที่ยวอเมริกาเนื่องจากภาวะเศรษฐกิจยังคงได้รับผลกระทบจากปัญหาสถานบันการเงินในปีที่ผ่านมา
จึงทำให้มีอัตราการขยายตัวต่ำสุด

สำหรับปี 2554 จำนวนนักท่องเที่ยวคาดว่าจะมีจำนวนประมาณ 16.5-16.6 ล้านคน แม้ว่าในปี
2553 ประเทศไทยจะประสบกับเหตุการณ์ที่มีผลกระทบด้านลบต่อภาคการท่องเที่ยว เช่น
สถานการณ์การเมืองภายในประเทศ การระเบิดของภูเขาไฟในไอร์แลนด์
ค่าเงินบาทที่แข็งค่าขึ้นอย่างต่อเนื่อง การเพิ่มขึ้นของราคาน้ำมันในตลาดโลก
และการชะลอตัวทางเศรษฐกิจของสหรัฐอเมริกา และยุโรป
แต่จากอัตราการขยายตัวในระดับสูงของนักท่องเที่ยวใน ปี 2553
สะท้อนให้เห็นถึงความนิยมของแหล่งท่องเที่ยวในประเทศไทยต่อนักท่องเที่ยวชาวต่างประเทศที่อยู่ในระดับสูง
ทั้งนี้ แม้ว่าปัจจัยดังกล่าวจะส่งผลให้ภาวะเงินเฟ้อของไทยเร่งตัวขึ้นสูงกว่าระดับปกติ
(ธนาคารแห่งประเทศไทย, 2553) นักท่องเที่ยวยังคงขยายตัว
สำหรับแนวโน้มจำนวนนักท่องเที่ยวในปี 2554 พบว่า
ภาคการท่องเที่ยวของไทยยังคงประสบกับปัจจัยลบ เช่น
ภาวการณ์ชะลอตัวทางเศรษฐกิจในสหรัฐอเมริกาและยุโรป
ภัยธรรมชาติขนาดใหญ่ในต่างประเทศที่มีความถี่เพิ่มขึ้น ราคาน้ำมันในตลาดโลก
การเก็บภาษีการโดยสารทางอากาศ (Air Passenger Duty) ในยุโรป
สถานการณ์การเมืองภายในประเทศไทย และค่าเงินบาทที่มีแนวโน้มผันผวนรุนแรงกว่าปีที่ผ่านมา

สำหรับปัจจัยบวกด้านการท่องเที่ยว
คาดว่านักท่องเที่ยวเอเชียจะยังคงขยายตัวต่อเนื่องตามภาวะเศรษฐกิจ เช่น จีน อินเดีย เกาหลี
ตะวันออกกลาง และยุโรปบางประเทศ เช่น รัสเซีย สแกนดิเนเวีย ยุโรปตะวันออก เป็นต้น
ตลอดจนภาวะเงินเฟ้อที่คาดว่าจะไม่เร่งตัวสูงเหมือนในปี 2552 (รายงานแนวโน้มเงินเฟ้อ,
ตุลาคม 2553) และราคาสินค้า/บริการด้านการท่องเที่ยวของไทยที่ยังคงมีความคุ้มค่ากับการใช้จ่าย
(Value of Money) สำหรับนักท่องเที่ยวชาวต่างประเทศ นอกจากนี้ UNWTO ยังคาดการณ์ว่าในปี
2554 จำนวนนักท่องเที่ยวโลกจะขยายตัวประมาณ 4% ถึง 5%
โดยภูมิภาคเอเชียแปซิฟิกจะขยายตัวประมาณ 7% ถึง 9% (UNWTO, January 2011)
ดังนั้นผลจากปัจจัยต่างๆ ดังกล่าวคาดว่าในปี 2554
จำนวนนักท่องเที่ยวระหว่างประเทศของไทยจะยังคงขยายตัวต่อเนื่องในอัตราที่ชะลอตัวจากปี 2553
โดยคาดว่าจะขยายตัวประมาณ 4.4% ถึง 5.0% หรือมีนักท่องเที่ยวประมาณ 16.5 — 16.6
ล้านคน

แหล่งที่มา: ที่ประชุมคณะรัฐมนตรี นายอภิสิทธิ์ เวชชาชีวะ (นายกรัฐมนตรี) วันที่ 15 กุมภาพันธ์
2554

2.3 โครงสร้างรายได้ของบริษัท

โครงสร้างรายได้ของบริษัท ในระหว่างปี 2551 – 2553 สามารถสรุปได้ดังต่อไปนี้

  ---------------------- ---------- -------- -------- -------- ------ ---------- --------
                         ปี 2551              ปี 2552            ปี 2553            

                         ล้านบาท     ร้อยละ    ล้านบาท   ร้อยละ           ล้านบาท     ร้อยละ

  1. รายได้จากการขาย                                                              

  ในประเทศ                                                                       

  -    คอยล์เย็น           200.68     13.75    155.35   16.86           168.40     13.87

  -    คอยล์ร้อน           576.41     39.51    308.36   33.47           419.30     34.56

  -    คอยล์นํ้าเย็น         239.21     16.38    134.47   14.60           169.25     13.95

  รวมยอดขายในประเทศ      1,016.30   69.65    598.18   64.93           756.95     62.38

  ต่างประเทศ                                                                      

  -    คอยล์เย็น           99.00      6.79     59.89    6.50            210.37     17.34

  -    คอยล์ร้อน           83.22      5.70     49.02    5.32            62.52      5.16

  -    คอยล์นํ้าเย็น         42.23      2.91     33.33    3.62            45.68      3.76

  รวมยอดขายต่างประเทศ     224.45     15.40    142.24   15.44           318.57     26.26

  รวมรายได้จากการขาย      1,240.75   85.04    740.42   80.37           1,075.52   88.64

  2.                     69.60      4.77     41.61    4.52            50.95      4.20
  รายได้ค่าที่ปรึกษาวิศวกรรม                                                           

  3. รายได้อื่น ๆ           141.25     9.68     116.75   12.67           59.97      4.94

  4. รายได้การให้บริการ     7.38       0.51     22.45    2.44            26.89      2.22

  รวมรายได้               1,458.98   100.00   921.23   100.00          1,213.33   100.00
  ---------------------- ---------- -------- -------- -------- ------ ---------- --------

หมายเหตุ :

-   รายได้อื่น ๆ ประกอบด้วย รายได้จากการขายเศษวัสดุ กำไรจากอัตราแลกเปลี่ยน
    ดอกเบี้ยรับ และรายได้ค่าระวาง เป็นต้น

2.4 เป้าหมายในการดำเนินธุรกิจ 

บริษัทมีเป้าหมายในการดำเนินธุรกิจในการรักษาการเป็นผู้ผลิตคอยล์ในระดับมาตรฐานสากลอย่างต่อเนื่อง
ดังนั้น บริษัทจึงมุ่งเน้นการพัฒนาบุคลากร เครื่องจักร เทคโนโลยี
และกระบวนการผลิตอย่างต่อเนื่องเพื่อปรับปรุงคุณภาพผลิตภัณฑ์ให้ดียิ่งขึ้น
มีการวิจัยและพัฒนาผลิตภัณฑ์เพื่อเพิ่มขีดความสามารถในการแข่งขัน
รวมทั้งการบริการลูกค้าด้วยความรวดเร็ว และการจัดส่งสินค้าที่ตรงต่อเวลา

ในด้านการตลาด บริษัทมีเป้าหมายที่จะเพิ่มยอดขายทั้งในประเทศและต่างประเทศ
โดยพยายามที่จะสร้างฐานลูกค้าใหม่เพิ่มมากขึ้น เนื่องจาก
บริษัทเล็งเห็นถึงแนวโน้มการขยายตัวของอุตสาหกรรมเครื่องปรับอากาศในประเทศ
อันเป็นผลจากการฟื้นตัวของธุรกิจอสังหาริมทรัพย์ ทั้งในส่วนของที่อยู่อาศัยและอาคารสำนักงาน
รวมทั้งแนวโน้มที่ผู้ผลิตเครื่องปรับอากาศที่มีโรงงานผลิตชิ้นส่วนเครื่องปรับอากาศจะเริ่มหันมาซื้อสินค้าจากผู้ผลิตชิ้นส่วนแทน
ส่วนตลาดต่างประเทศ หลังจากที่สินค้าของบริษัทได้รับการรับรองมาตรฐานจาก UL
สำหรับคอยล์ที่ระดับความดันที่สูงขึ้น

เนื่องจากในปัจจุบัน บริษัทได้ใช้กำลังการผลิตของบริษัทที่ระดับประมาณร้อยละ 63
ของกำลังการผลิตสูงสุด ซึ่งนับว่าอยู่ในระดับที่ไม่สูง
เนื่องจากเครื่องจักรแต่ละเครื่องมีสมรรถภาพจำกัดและสามารถผลิตชิ้นส่วนได้บางชนิดเท่านั้น ดังนั้น
เพื่อให้การใช้กำลังการผลิตมีประสิทธิภาพมากขึ้น
โดยบริษัทมีการวางแผนที่จะปรับปรุงเครื่องจักรที่ยังไม่สามารถใช้กำลังการผลิตได้อย่างเต็มที่ให้สามารถผลิตสินค้าที่ตรงตามความต้องการของลูกค้าให้มากขึ้น
ซึ่งจะสามารถพัฒนาอัตราการใช้กำลังการผลิตของบริษัทได้อีกทางหนึ่ง